CELEX: 32020R1752
Language: mt
Date: 2020-11-23 00:00:00
Title: Regolament ta’ Implimentazzjoni tal-Kummissjoni (UE) 2020/1752 tat-23 ta’ Novembru 2020 li jemenda l-Anness I tar-Regolament (KE) Nru 798/2008 fir-rigward tal-entrata għall-Awstralja fil-lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fl-Unjoni b’rabta mal-influwenza tat-tjur b’patoġeniċità għolja (Test b’rilevanza għaż-ŻEE)

24.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 394/5
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1752
         tat-23 ta’ Novembru 2020
         li jemenda l-Anness I tar-Regolament (KE) Nru 798/2008 fir-rigward tal-entrata għall-Awstralja fil-lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fl-Unjoni b’rabta mal-influwenza tat-tjur b’patoġeniċità għolja
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi introduttorja tal-Artikolu 8, l-ewwel subparagrafu tal-punt 1 tal-Artikolu 8, il-punt 4 tal-Artikolu 8, u l-Artikolu 9(4) tagħha,
         Wara li kkunsidrat id-Direttiva tal-Kunsill 2009/158/KE tat-30 ta’ Novembru 2009 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis minn pajjiżi terzi (2), u b’mod partikolari l-Artikoli 23(1), 24(2) u 25(2) tagħha,
         Billi:
         
                     (1)
                  
                  
                     Ir-Regolament tal-Kummissjoni (KE) Nru 798/2008 (3) jistabbilixxi r-rekwiżiti dwar iċ-ċertifikazzjoni veterinarja għall-importazzjonijiet fl-Unjoni u t-tranżitu minnha, inkluż il-ħżin waqt it-tranżitu, ta’ tjur u prodotti tat-tjur (“il-komoditajiet”). Jipprevedi li l-komoditajiet jistgħu jiġu impurtati mill-Unjoni u jgħaddu minnha bi tranżitu mill-pajjiżi terzi, mit-territorji, miż-żoni u mill-kumpartimenti elenkati fil-kolonni 1 u 3 tat-tabella fil-Parti 1 tal-Anness I tiegħu biss.
                  
               
                     (2)
                  
                  
                     Ir-Regolament (KE) Nru 798/2008 jistabbilixxi wkoll il-kundizzjonijiet biex pajjiż terz, territorju, żona jew kumpartiment ikunu jistgħu jitqiesu ħielsa mill-influwenza tat-tjur b’patoġeniċità għolja (HPAI).
                  
               
                     (3)
                  
                  
                     L-Awstralja hija elenkata fit-tabella fil-Parti 1 tal-Anness I tar-Regolament (KE) Nru 798/2008 bħala pajjiż terz li minnu jistgħu jiġu impurtati komoditajiet fl-Unjoni u jgħaddu minnha bi tranżitu, mingħajr restrizzjoni minħabba l-preżenza tal-HPAI.
                  
               
                     (4)
                  
                  
                     Fil-31 ta’ Lulju 2020, l-Awstralja kkonfermat il-preżenza tal-HPAI tas-sottotip H7N7 f’azjenda tat-tjur f’Lethbridge, Victoria, lill-Organizzazzjoni Dinjija għas-Saħħa tal-Annimali (OIE). Minħabba dik it-tifqigħa kkonfermata tal-HPAI, l-Awstralja ma tistax tibqa’ titqies bħala ħielsa minn dik il-marda u l-awtoritajiet veterinarji tal-Awstralja mhumiex f’pożizzjoni li jiċċertifikaw il-konsenji tal-komoditajiet maħsuba għall-importazzjoni fl-Unjoni jew għat-tranżitu minnha.
                  
               
                     (5)
                  
                  
                     Għalhekk, l-entrata għall-Awstralja fit-tabella fil-Parti 1 tal-Anness I tar-Regolament (KE) Nru 798/2008 jenħtieġ li tiġi emendata biex tqis il-qagħda epidemjoloġika attwali f’dak il-pajjiż terz minħabba t-tifqigħa attwali tal-HPAI. Għal raġunijiet ta’ ċarezza u ċertezza tad-dritt, jixraq li jiġi indikat fl-istess Anness, id-data minn meta dak il-pajjiż terz ma setax jibqa’ jitqies bħala ħieles mill-HPAI. Dan jiżgura wkoll li meta l-Awstralja eventwalment terġa’ tkun ħielsa mill-HPAI u tiġi stabbilita data tal-ftuħ, il-konsenji ta’ dawn il-prodotti manifatturati wara d-data tal-għeluq u qabel dik id-data tal-ftuħ ma jkunux eliġibbli għall-introduzzjoni fl-Unjoni.
                  
               
                     (6)
                  
                  
                     Għalhekk, jenħtieġ li l-Anness I tar-Regolament (KE) Nru 798/2008 jiġi emendat skont dan.
                  
               
                     (7)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Il-Parti 1 tal-Anness I tar-Regolament (KE) Nru 798/2008 hija emendata f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-23 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 18, 23.1.2003, p. 11.
         
            (2)  ĠU L 343, 22.12.2009, p. 74.
         
            (3)  Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (ĠU L 226, 23.8.2008, p. 1).
      
      
         
            ANNESS
            Fil-Parti 1 tal-Anness I tar-Regolament (KE) Nru 798/2008, l-entrata għall-Awstralja hija sostitwita b’dan li ġej:
            
               
                           Kodiċi ISO u isem il-pajjiż terz jew it-territorju
                        
                        
                           Kodiċi tal-pajjiż terz, tat-territorju, taż-żona jew tal-kumpartiment
                        
                        
                           Deskrizzjoni tal-pajjiż terz, tat-territorju, taż-żona jew tal-kumpartiment
                        
                        
                           Ċertifikat veterinarju
                        
                        
                           Kundizzjonijiet speċifiċi
                        
                        
                           Kundizzjonijiet speċifiċi
                        
                        
                           Status ta’ sorveljanza tal-influwenza tat-tjur
                        
                        
                           Status tat-tilqim tal-influwenza tat-tjur
                        
                        
                           Status tal-Kontroll tas-Salmonella(6)
                           
                        
                     
                           Mudell(i)
                        
                        
                           Garanziji addizzjonali
                        
                        
                           Data tal-għeluq(1)
                           
                        
                        
                           Data tal-ftuħ(2)
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6 A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           “AU — L-Awstralja
                        
                        
                           AU-0
                        
                        
                           Il-pajjiż kollu
                        
                        
                           SPF
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4
                        
                     
                           BPP, DOC, HEP, SRP, LT20
                        
                        
                            
                        
                        
                            
                        
                        
                           31.7.2020
                        
                        
                            
                        
                        
                            
                        
                        
                            
                        
                        
                           S0, ST0”
                        
                     
                           BPR
                        
                        
                           I
                        
                        
                            
                        
                        
                            
                        
                        
                            
                        
                        
                            
                        
                     
                           DOR
                        
                        
                           II
                        
                        
                            
                        
                        
                            
                        
                        
                            
                        
                        
                            
                        
                     
                           HER
                        
                        
                           III
                        
                        
                            
                        
                        
                            
                        
                        
                            
                        
                        
                            
                        
                     
                           POU
                        
                        
                           VI
                        
                        
                            
                        
                        
                            
                        
                        
                            
                        
                        
                            
                        
                     
                           RAT
                        
                        
                           VII